Kamnik, 24. 5. 2023

POZDRAVLJEN BODOČI DIJAK, DIJAKINJA!

Vaša osnovnošolska leta se iztekajo in veseli nas, da ste izbrali našo šolo za nadaljnje izobraževanje. Po končanem prenosnem roku je bilo na naši šoli v programu gimnazija prijavljenih 126 kandidatov na 115 razpisanih mest. Svet šole je sprejel **sklep o omejitvi vpisa**, ki so ga potrdili tudi na Ministrstvu za vzgojo in izobraževanje. Vpis bo potekal v dveh krogih. V 1. krogu bomo na program gimnazije sprejeli 104 kandidate, v 2. krogu pa 11 kandidatov.

Kandidati vse dokumente in informacije potrebne za vpis oddate spletno – **do 18.6.2023 izpolnite vpisni obrazec in priložite obvezne priloge** (glejte navodila). Izpolnitev obrazca je pogoj, da lahko sprejetim kandidatom izdamo SKLEP O SPREJEMU in POTRDILA O VPISU.

Vabimo vas, da se udeležite vpisa v 1. letnik programa **gimnazija**, ki bo potekal v **XXX**, ob **XXX**, v kabinetu šolske svetovalke **Erike Zabret**.

Vpisa se kandidat lahko udeleži sam ali v spremstvu staršev oz. skrbnikov. S seboj prinesite originale spričeval 7., 8. in 9. razreda. Kandidati, ki boste sprejeti v prvem krogu, boste opravili vpis. Kandidati, ki ne boste sprejeti, boste prejeli navodila za izvedbo 2. kroga vpisa.

Rezultati 1. kroga izbirnega postopka oz. meja za sprejem v prvem krogu bo 21.6.2021 do 16. ure objavljeni na spletni strani šole. Rezultati 2. kroga pa bodo objavljeni 29. 6. 2023.

Lepo vas pozdravljamo in želimo uspešen zaključek osnovne šole!

Šolska svetovalka Ravnatelj

dr. Erika Zabret, uni. dipl. psih. dr. Branislav Rauter

**Navodila za izpolnitev vpisnega obrazca (rok za oddajo dokumentacije je 18.6.2022)**

1. V vpisnem obrazcu na spletni strani šole (<https://gssrm.si/>) izpolnite vsa zahtevana polja in priložite priloge.
2. Uporabniško ime je **XXX**, geslo **XXX**. Za vstop v obrazec je potrebna EMŠO številka kandidata.
3. Priporočamo izpolnjevanje na računalniku.
4. Pred izpolnjevanjem vpisnega obrazca pripravite vse potrebne priloge, saj **med izpolnjevanjem** **ne smete zapirati obrazca**. Obrazce za priloge najdete na spletni strani šole.

* Obvezne priloge so: fotografija, kopija spričeval 7., 8. in 9. razreda ter kontaktni podatki staršev za komunikacijo v sistemu eAsistent.
* Neobvezne priloge so: prijava na prehrano, naročilnica za učbenike, potrdilo o prepoznani nadarjenosti.

Priloge natančno izpolnite, natisnite in dajte v podpis staršem. Nato jih skenirajte ali dobro fotografirajte in shranite na svoj računalnik (dokumenti naj bodo v formatu jpg, jpeg ali png; največja dovoljena velikost posameznega dokumenta je 2MB; na telefonu lahko uporabite npr. aplikacijo CamScanner, Simple Scanner).

1. Pred izpolnjevanjem vpisnega obrazca razmislite še o izbiri drugega tujega jezika (nemščina, italijanščina ali francoščina) ter o sošolcu, s katerim bi želeli biti skupaj v oddelku.